[bookmark: _Hlk226637345]	Na temelju članka 40. i 41. Zakona o ustanovama (“Narodne novine” broj: NN 76/93, 29/97, 47/99, 35/08, 127/19, 151/22), članka 8. Odluke o osnivanju javne ustanove Regionalni koordinator razvoja Požeško-slavonske županije („Požeško-slavonski službeni glasnik“ br. 02/18, - Izmjena Odluke, 05/24), i sukladno čl. 13., 18. i 19. Statuta javne ustanove PANORA – Razvojna agencija Požeško-slavonske županije („Požeško-slavonski službeni glasnik“, br. 3/18, 10/24 i 13/24), Upravno vijeće javne ustanove raspisuje

NATJEČAJ
za izbor i imenovanje ravnatelja/ice
javne ustanove PANORA – Razvojna agencija Požeško-slavonske županije
 

Za ravnatelja/icu Javne ustanove može biti imenovana osoba koja ispunjava sljedeće uvjete:
· ima visoku stručnu spremu društvenog smjera (magistar struke), 
· ima najmanje 5 godina radnog iskustva na poslovima regionalnog razvoja te pripremi i provedbi projekata
· posjeduje organizacijske sposobnosti, 
· aktivno poznaje engleski jezik 
· poznaje rad na računalu 
· ispunjava i druge zakonom propisane uvjete
· ima hrvatsko državljanstvo.

Ravnatelja/icu Javne ustanove imenuje i razrješava Upravno vijeće, a imenuje se na mandat od 4 godine (od 01. kolovoza 2026. godine).
Na Natječaj se mogu prijaviti osobe oba spola.
U prijavi na Natječaj potrebno je navesti osobne podatke podnositelja prijave (osobno ime, datum i mjesto rođenja, adresa stanovanja, broj telefona, te po mogućnosti adresu elektroničke pošte).
Prijavu je potrebno vlastoručno potpisati.
Isprave se prilažu u neovjerenoj preslici, a prije izbora kandidat će predočit izvornik.

Uz prijavu za natječaj potrebno je priložiti:

· životopis s opisom poslova koje je osoba obavljala,
· presliku osobne iskaznice, putovnice ili domovnice,
· dokaz o odgovarajućem stupnju obrazovanja (preslika diplome),
· dokaz o radnom iskustvu na odgovarajućim poslovima (elektronički zapis o podacima evidentiranim u bazi podataka Hrvatskog zavoda za mirovinsko osiguranje, a dodatno potvrda poslodavca o poslovima koje je radnik obavljao i/ili preslika ugovora o radu),
· dokaz o poznavanju engleskog jezika,
· uvjerenje da se protiv podnositelja prijave ne vodi kazneni postupak, ne starije od 6 mjeseci,

Osobe koje prema posebnim propisima ostvaruju pravo prednosti pri zapošljavanju dužne su u prijavi na Natječaj pozvati se na to pravo te priložiti svu propisanu dokumentaciju prema posebnom zakonu i imaju prednost u odnosu na ostale kandidate pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužan/a je, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji. Kandidat/kinja koji/a se poziva na pravo prednosti pri zapošljavanju u skladu s čl. 48. i 49. Zakona o civilnim stradalnicima iz Domovinskog rata uz prijavu je dužan/a dostaviti dokaze sukladno zakonu.
Popis dokumenata objavljen je na web-stranici Ministarstva hrvatskih branitelja: https://branitelji.gov.hr/zaposljavanje-843/843 .  

Kandidat/kinja koji/a se poziva na pravo prednosti u skladu sa člankom 9. Zakona o profesionalnoj rehabilitaciji i zapošljavanju osoba s invaliditetom dužan/na je uz prijavu na Natječaj priložiti, pored dokaza o ispunjavanju traženih uvjeta, i dokaz o utvrđenom statusu osobe s invaliditetom.

Prijave s potrebnom dokumentacijom o ispunjavanju uvjeta podnose se Upravnom vijeću na adresu:
Javna ustanova Razvojna agencija PANORA, Republike Hrvatske 1B, 34000 Požega u roku od 15 dana od dana objave ovog Natječaja u  “Narodnim novinama” s naznakom  “Za natječaj za izbor i imenovanje ravnatelja/ice – ne otvarati”.

Nepotpune i nepravovremene prijave neće se razmatrati.
Prije donošenja odluke o izboru može se organizirati prethodni razgovor s prijavljenim kandidatima o čemu će biti obavijest na web stranici www.panora.hr, najmanje pet dana prije održavanja. 
O rezultatima natječaja kandidati će biti pisano obaviješteni u roku od 45 dana od dana isteka roka za podnošenje prijava.

 
Javna ustanova PANORA- Razvojna agencija Požeško-slavonske županije

Požega, 20. travnja 2026.

           PREDSJEDNICA:

    ________________________
	mr.sc. Sunčica Bajić




	





	Na temelju članaka 40. i 41. Zakona o ustanovama (“Narodne novine” broj: broj: NN 76/93, 29/97, 47/99, 35/08, 127/19, 151/22), članka 8. Odluke o osnivanju javne ustanove Regionalni koordinator razvoja Požeško-slavonske županije („Požeško-slavonski službeni glasnik“ br. 02/18, - Izmjena Odluke, 05/24) i sukladno čl. 13., 18. i 19. Statuta javne ustanove PANORA – Razvojna agencija Požeško-slavonske županije („Požeško-slavonski službeni glasnik“, br. 3/18, 10/24 i 13/24), Upravno vijeće javne ustanove donosi

ODLUKU
o natječaju za izbor i imenovanje ravnatelja/ice

Članak 1.
	Natječaj za izbor i imenovanje ravnatelja/ice javne ustanove PANORA – Razvojna agencija Požeško-slavonske županije (KLASA: 112-03/26-01/01, URBROJ: 2177-1-14-26-1 od 17. travnja 2026. godine) objavit će se u „Narodnim novinama“, dnevnom listu Glas Slavonije i na mrežnoj stranici www.panora.hr. 

